钦定古今图书集成/明伦汇编/氏族典/第315卷 > 《廖用贤尚友录》 > 平思忠
## 钦定古今图书集成/明伦汇编/氏族典/第315卷 > 《廖用贤尚友录》 > 平思忠

按《吴江县志》：“思忠，字尔中，初为县吏。永乐初，为礼部
主客司主事。主客事殷，思忠勤敏过人，皆立办。三年，
陞郎中，俄坐事下狱。适北贡使至，主客者不称旨，尚
书吕震因言思忠习外国事，即日复官，擢为陕西左
参政。有某府推官录事，思忠知其贪，杖之。后其人至
京，诬以赃，谪戍边。会太监刘马儿奉诏市马西域，以”
思忠在客司久，识贾胡，请以从。诏释之，给冠带，随马
儿西抵吐蕃、乌思藏、朵甘、陇答等处，赤斤、蒙古罕东
安定、阿瑞、曲先、哈密等卫，及大州、亦力把力、撒马儿
罕、哈烈、于阗诸国而还。复免官，家居卒。